Χάνιμπαλ (τηλεοπτική σειρά)

Ο Χάνιμπαλ (αγγλικά:Hannibal) είναι μια αμερικανική ψυχολογική τηλεοπτική σειρά τρόμου - θρίλερ  που αναπτύχθηκε από τον Μπραίαν Φούλερ για το κανάλι NBC. Η σειρά βασίζεται σε χαρακτήρες και στοιχεία που εμφανίζονται στα μυθιστορήματα του Τόμας Χάρις ο Κόκκινος Δράκος (1981), ο Χάνιμπαλ (1999) και ο Χάνιμπαλ, το ξύπνημα του Κακού (2006), και εστιάζει στην σχέση του ειδικού ερευνητή του FBI Γουίλ Γκράχαμ (Χιού Ντάνσι) με τον Δρ Χάνιμπαλ Λέκτερ (Μας Μίκελσεν), ένας ιατροδικαστικός ψυχίατρος προορισμένος να γίνει ο πιο πονηρός εχθρός του Γκράχαμ και, ταυτόχρονα, το μόνο άτομο που μπορεί να τον καταλάβει.

Η σειρά έλαβε μια ανάθεση 13 επεισοδίων για την πρώτη της σεζόν. Ο σκηνοθέτης Ντείβιντ Σλείντ παρήγαγε και σκηνοθέτησε το πρώτο επεισόδιο. Η σειρά έκανε πρεμιέρα στο NBC στις 4 Απριλίου 2013. Στις 9 Μαΐου 2014, το NBC ανανέωσε την σειρά για τρίτη σεζόν, η οποία έκανε πρεμιέρα στις 4 Ιουνίου 2015. Στις 22 Ιουνίου 2015, το NBC τερμάτισε την παραγωγή της σειράς μετά από τρεις σεζόν λόγω της χαμηλής τηλεθέασης. Το φινάλε της σειράς προβλήθηκε πρώτα στον Καναδά στο κανάλι Citytv, στις 27 Αυγούστου 2015, και προβλήθηκε δύο ημέρες αργότερα στις ΗΠΑ στο NBC.

Η σειρά απέσπασε κυρίως θετικές κριτικές με τις ερμηνείες των πρωταγωνιστών και το οπτικό στυλ της σειράς να επαινούνται κυρίως απο τους κριτικούς. Και οι δύο πρώτες σεζόν κέρδισαν βραβεία Saturn Καλύτερης Τηλεοπτικής Σειράς, ενώ  και ο Μας Μίκελσεν και ο Xιού Ντάνσι κέρδισαν το βραβείο Καλύτερου Ηθοποιόυ, με τον Λώρενς Φίσμπερν να κερδίζει τον βραβείο Καλύτερου Β 'Ανδρικού Ρόλου για την δεύτερη σεζόν. Η τρίτη και τελευταία σεζόν κέρδισε την εναρκτήρια Καλύτερη Τηλεοπτική Σειρά Δράσης-Θρίλερ, ενώ ο γκεστ σταρ Ρίτσαρντ Αρμιτάτζ κέρδισε το βραβείο Καλύτερου Β 'Ηθοποιού. Η σειρά έχει συγκεντρώσει πολλούς θαυμαστές και θεωρείται από πολλούς κριτικούς και απο πολύ κοινό ως μία από τις καλύτερες σειρές, είδους τρόμου, και μια από τις μεγαλύτερες τηλεοπτικές σειρές όλων των εποχών.

Περίληψη
Ο πράκτορας του FBI Γουίλ Γκράχαμ προσλαμβάνεται από τον Τζακ Κρόφορντ, τον επικεφαλή των επιστημών της συμπεριφοράς του FBI, προκειμένου να βοηθήσει στην διερεύνηση ενός κατά συρροή δολοφόνου στη Μινεσότα. Με την έρευνα αυτήν να βαραίνει πολύ τον Γκράχαμ, ο Κρόφορντ αποφασίζει να τον εποπτεύσει ο ιατροδικαστικός ψυχίατρος Δρ. Χάνιμπαλ Λέκτερ. Αρχικά, ο Λέκτερ - ο οποίος είναι κρυφά κανίβαλος και κατά συρροήν δολοφόνος - εργάζεται για να χειριστεί το FBI από μέσα, αλλά ο δεσμός που δημιουργείται ανάμεσα στον Λέκτερ και τον Γκράχαμ αρχίζει να απειλεί την παραμονή του στο FBI. Ο Λέκτερ γοητεύεται από την ικανότητα του Γκράχαμ να συμπάσχει με τους ψυχοπαθείς δολοφόνους, και προσπαθεί να ξεπεράσει τα όρια της εύθραυστης λογικής του Γκράχαμ προκειμένου να τον μετατρέψει σε δολοφόνο ο ίδιος.

Παραπομπές

Εξωτερικοί Σύνδεσμοι
 Επίσημη ιστοσελίδα
 

Αμερικανικές τηλεοπτικές σειρές
Τηλεοπτικές σειρές του NBC
Αμερικανικές δραματικές τηλεοπτικές σειρές
Αστυνομικές σειρές
Τηλεοπτικές σειρές βασισμένες σε βιβλία
Τηλεοπτικές σειρές της δεκαετίας του 2010